CELEX: 32020R1564
Language: hu
Date: 2020-08-06 00:00:00
Title: A Bizottság (EU) 2020/1564 felhatalmazáson alapuló rendelete (2020. augusztus 6.) az (EU) 2018/985 felhatalmazáson alapuló rendelet átmeneti rendelkezéseinek a Covid19-válság hatásainak kezelése céljából történő módosításáról

2020.10.28.   
               
               
                  HU
               
               
                  Az Európai Unió Hivatalos Lapja
               
               
                  L 358/1
               
            
         A BIZOTTSÁG (EU) 2020/1564 FELHATALMAZÁSON ALAPULÓ RENDELETE
         (2020. augusztus 6.)
         az (EU) 2018/985 felhatalmazáson alapuló rendelet átmeneti rendelkezéseinek a Covid19-válság hatásainak kezelése céljából történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági és erdészeti járművek jóváhagyásáról és piacfelügyeletéről szóló, 2013. február 5-i 167/2013/EU európai parlamenti és tanácsi rendeletre (1) és különösen annak 19. cikke (6) bekezdésére,
         mivel:
         
                     (1)
                  
                  
                     A 167/2013/EU rendelet 19. cikkének (3) bekezdése értelmében a mezőgazdasági és erdészeti járművekbe szerelt motorokra az (EU) 2016/1628 rendeletben (2) meghatározott V. szakasz szerinti szennyező anyag-kibocsátási határértékek és átmeneti rendelkezések vonatkoznak.
                  
               
                     (2)
                  
                  
                     A Covid19-járvány által okozott zavarra tekintettel az (EU) 2020/1040 európai parlamenti és tanácsi rendelet (3) egyes motor-alkategóriákra vonatkozóan 12 hónappal meghosszabbította az (EU) 2016/1628 rendeletben meghatározott átmeneti időszakot.
                  
               
                     (3)
                  
                  
                     A mezőgazdasági és erdészeti járművek, valamint motorjaik kibocsátási határértékeire és EU-típusjóváhagyási eljárásaira vonatkozó követelményeket megállapító (EU) 2018/985 felhatalmazáson alapuló bizottsági rendeletet (4) ezért ennek megfelelően módosítani kell.
                  
               
                     (4)
                  
                  
                     Tekintettel továbbá arra, hogy az átmeneti rendelkezések hatályának meghosszabbítása nem jár környezeti hatással, mivel az érintett átmeneti motorokat már legyártották, valamint arra, hogy nehéz megjósolni a Covid19-járvány által okozott késések pontos időtartamát, a vonatkozó időszakokat az (EU) 2020/1040 rendeletben előírtakkal összhangban 12 hónappal kell meghosszabbítani.
                  
               
                     (5)
                  
                  
                     Figyelembe véve azt, hogy az (EU) 2018/985 felhatalmazáson alapuló rendelet 13. cikkének (5) bekezdésében meghatározott átmeneti időszak egyes motorok tekintetében 2020. december 31-én lejár, és hogy a gyártóknak az említett alkategóriákba tartozó átmeneti motorral felszerelt mezőgazdasági és erdészeti járműveket 2020. június 30-ig le kellett gyártaniuk, e rendeletnek sürgősen, az Európai Unió Hivatalos Lapjában való kihirdetését követő napon hatályba kell lépnie, és 2020. július 1-jétől kell alkalmazni. Ezt a rendelkezést a Covid19-járvány kitörésének előre nem látható és hirtelen jellege indokolja, valamint az, hogy garantálni kell a jogbiztonságot és az egyenlő bánásmódot a gyártók számára függetlenül attól, hogy e rendelet hatálybalépése előtt vagy után gyártanak-e mezőgazdasági és erdészeti járműveket,
                  
               ELFOGADTA EZT A RENDELETET:
         
            1. cikk
            Az (EU) 2018/985 felhatalmazáson alapuló rendelet 13. cikkének (5) bekezdése a következőképpen módosul:
            
                        1.
                     
                     
                        a harmadik albekezdés első mondatának helyébe a következő szöveg lép:
                        „Az NRE kategória azon alkategóriáiba tartozó motorok esetében, amelyek forgalomba hozatala tekintetében az (EU) 2016/1628 rendelet III. melléklete 2020. január 1-jében határozza meg a kötelező alkalmazás kezdőnapját, a tagállamoknak engedélyezniük kell az első és második albekezdésben említett 24 hónapos és 18 hónapos időszak további 12 hónappal történő meghosszabbítását azon járműgyártók számára, amelyek vagy akik éves össztermelése nem éri el a 100 darab, motorral felszerelt mezőgazdasági és erdészeti járművet.”;
                     
                  
                        2.
                     
                     
                        a bekezdés a következő negyedik albekezdéssel egészül ki:
                        „Minden olyan alkategóriába tartozó motor esetében, amely forgalomba hozatala tekintetében az (EU) 2016/1628 III. melléklete 2019. január 1-jében határozza meg a kötelező alkalmazás kezdőnapját, az első és a második albekezdésben említett 24 hónapos és 18 hónapos időszakot 12 hónappal meg kell hosszabbítani.”
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. július 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 60., 2013.3.2., 1. o.
         
         
            (2)  Az Európai Parlament és a Tanács (EU) 2016/1628 rendelete (2016. szeptember 14.) a nem közúti mozgó gépek belső égésű motorjainak a gáz- és szilárd halmazállapotú szennyező anyag-kibocsátási határértékeire és típusjóváhagyására vonatkozó követelményekről, az 1024/2012/EU és a 167/2013/EU rendelet módosításáról, valamint a 97/68/EK irányelv módosításáról és hatályon kívül helyezéséről (HL L 252., 2016.9.16., 53. o.).
         
            (3)  Az Európai Parlament és a Tanács (EU) 2020/1040 rendelete (2020. július 15.) az (EU) 2016/1628 rendelet átmeneti rendelkezéseinek a Covid19-válság hatásainak kezelése érdekében történő módosításáról (HL L 231., 2020.7.17., 1. o.).
         
            (4)  A Bizottság (EU) 2018/985 felhatalmazáson alapuló rendelete (2018. február 12.) a 167/2013/EU európai parlamenti és tanácsi rendeletnek a mezőgazdasági és erdészeti járművek és motorjaik környezeti teljesítményére és meghajtóegység-teljesítményére vonatkozó követelmények tekintetében történő kiegészítéséről és az (EU) 2015/96 felhatalmazáson alapuló bizottsági rendelet hatályon kívül helyezéséről (HL L 182., 2018.7.18., 1. o.).